199. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 2003454/282/0022 της 22/31 Ιαν. 1990 (ΦΕΚ Β΄ 55) Κλιμάκωση του ποσοστού της Α.Τ.Α. στις συντάξεις και τα βοηθήματα του Δημοσίου από 1 Ιαν. 1990. Έχοντας υπόψη : 1.Την κοινή Υπουργική Απόφαση αριθ. Γ.691/127/Μ13/3-36/25.1.1982, που κυρώθηκε με το άρθρ. 9 του Νόμ. 1282/1982 (ΦΕΚ 110), με την οποία καθιερώθηκε το σύστημα της Αυτόματης Τιμαριθμικής Αναπροσαρμογής (Α.Τ.Α.) στις συντάξεις και τα βοηθήματα του Δημοσίου, των Ο.Τ.Α. και των άλλων Ν.Π.Δ.Δ. που ακολουθούν δημοσιοϋπαλληλικές διατάξεις. 2.Την κοινή απόφαση αριθ. Γ.854/65/Μ13/336/26.1.1984 που κυρώθηκε με το άρθρ. 10 του Νόμ. 1518/1985 (ΦΕΚ 30). 3.Την κοινή απόφαση αριθ. οικ. 176/Μ13/336/18.3.1987 που κυρώθηκε με το άρθρ. 6 του Νόμ. 1803/1988 (ΦΕΚ 176). 4.Την κοινή απόφαση αριθ. πρωτ. 2007087/557/0022/23.1.1989 που κυρώθηκε με το άρθρ. 8 του Νόμ. 1859/1989 (ΦΕΚ 153). 5.Την απόφαση αριθ. 1405/55/12 Ιαν. 1990 των Υπουργών Εθνικής Οικονομίας, Οικονομικών και Εργασίας που προβλέπει τον καθορισμό του ποσοστού της Αυτόματης Τιμαριθμικής Αναπροσαρμογής (Α.Τ.Α.) τετραμήνου, Ιανουαρίου – Απριλίου 1990 σε 5,7% και διορθωτικό ποσοστό του τελευταίου τετραμήνου 1989 σε 0,1% που για καθαρά τεχνικούς λόγους το ποσοστό αυτό θα υπολογισθεί μαζί με το παραπάνω ποσοστό της Α.Τ.Α. στα νέα κλιμάκια της Α.Τ.Α. καθώς και την κλιμάκωση του ποσοστού της Α.Τ.Α. από 1.1.1990 για τους εργαζομένους στο Δημόσιο και Ιδιωτικό τομέα ανάλογα με το ύψος των αποδοχών. 6.Τη σχετική Κυβερνητική εξαγγελία, αποφασίζουμε: 1.Από 1ης Ιαν. 1990, για τον υπολογισμό της αυτόματης τιμαριθμικής αναπροσαρμογής (Α.Τ.Α.) στις συντάξεις και τα βοηθήματα του Δημοσίου που καθιερώθηκε με την παραπάνω (1) απόφασή μας, όπως τροποποιήθηκε με τις 2, 3 και 4 όμοιες, το ποσοστό της Α.Τ.Α. που καθορίζεται κάθε φορά με αποφάσεις του Υπουργού Εθνικής Οικονομίας, θα κλιμακώνεται ανάλογα με το ύψος της μηνιαίας σύνταξης ή του βοηθήματος και των ποσών που ορίζονται στην παρ. 9 της ανωτέρω (1) απόφασης ως εξής: α)Για ποσά ή τμήμα αυτών μέχρις 130.000 δρχ. θα υπολογίζεται ολόκληρο το ποσοστό της Α.Τ.Α. β)Για τμήμα ποσών από 130.001 δρχ. και άνω θα υπολογίζεται το 75% του ποσοστού της Α.Τ.Α. αφαιρουμένου του εισαγόμενου πληθωρισμού. 2.Ειδικά, για τεχνικούς λόγους στο ποσοστό της ΑΤΑ από 5,7% του τετραμήνου Ιανουαρίου – Απριλίου 1990 θα προστεθεί και το διορθωτικό ποσοστό του τελευταίου τετραμήνου του έτους 1989, που είναι 0,1%. 3.Κατά τα λοιπά εξακολουθεί να ισχύει η παραπάνω (1) απόφασή μας. 4.Η απόφαση αυτή θα εφαρμοσθεί ανάλογα και για συντάξεις που δεν καταβάλλονται από το Δημόσιο, διέπονται όμως από τις ίδιες διατάξεις, είτε κατά παραπομπή σε όσα ισχύουν για τις συντάξεις των δημοσίων υπαλλήλων, είτε με ιδιαίτερα νομοθετήματα που περιλαμβάνουν παρόμοιες διατάξεις . 5.Η απόφαση αυτή που ισχύει από 1 Ιαν. 1990 να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και έχει ισχύ νόμου από το άρθρ. 1 Νόμ. 1881/22-23 Μαρτ. 1990 (ΦΕΚ Α΄ 42), κατωτ. αριθ. 200. Με το άρθρ.1 της 2015957/1797/0022/6-7 Μαρτ. 1990 (ΦΕΚ Β΄ 140) απόφ. Υπ. Εσωτερικών, Οικονομικών, Εργασίας, Υγείας, Πρόνοιας και Κοιν. Ασφαλίσεων και Εμπορικής Ναυτιλίας, Τόμ. 2Α, σελ. 384,9079, χορηγήθηκε από 1η Ιαν. 1990 πρόσθετη αύξηση 2,5% πέραν της ΑΤΑ, στις συντάξεις και τα βοηθήματα του Δημοσίου, καθώς επίσης και στις συντάξεις που δεν καταβάλλονται μεν από το Δημόσιο, διέπονται όμως από το ίδιο νομικό καθεστώς. Για τον τρόπο του υπολογισμού βλέπε το άρθρ. 1 της σχετικής απόφασης. (Αντί για τη σελ. 90,839(α) Σελ. 90,839(β) Τεύχος 1208-Σελ. 33 Πολιτικές και Στρατιωτικές Συντάξεις 29.Β.α.199 